CELEX: 62014CN0441
Language: fi
Date: 2014-09-24 00:00:00
Title: Asia C-417/14: Ennakkoratkaisupyyntö, jonka Højesteret (Tanska) on esittänyt 24.9.2014 – Dansk Industri Ajos A/S:n edustajana v. Karsten Eigil Rasmussenin kuolinpesä

24.11.2014   
            
            
               FI
            
            
               Euroopan unionin virallinen lehti
            
            
               C 421/24
            
         Ennakkoratkaisupyyntö, jonka Højesteret (Tanska) on esittänyt 24.9.2014 – Dansk Industri Ajos A/S:n edustajana v. Karsten Eigil Rasmussenin kuolinpesä
   (Asia C-417/14)
   2014/C 421/34
   Oikeudenkäyntikieli: tanska
   
      Ennakkoratkaisua pyytänyt tuomioistuin
   
   Højesteret
   
      Pääasian asianosaiset
   
   
      Valittaja: Dansk Industri Ajos A/S:n edustajana
   
      Vastapuoli: Karsten Eigil Rasmussenin kuolinpesä
   
      Ennakkoratkaisukysymykset
   
   
               1)
            
            
               Sisältyykö ikään perustuvan syrjinnän kieltoa koskeva unionin oikeuden yleinen periaate tanskalaisen järjestelmän kaltaista järjestelmää, jonka mukaan työntekijöillä ei ole oikeutta irtisanomiskorvaukseen, jos heillä on oikeus työnantajan maksamaan vanhuuseläkkeeseen sellaisen järjestelmän perusteella, johon he ovat liittyneet ennen kuin he ovat täyttäneet 50 vuotta, koskevan kiellon, ja jos näin on, vaikuttaako asiaan se, päättävätkö työntekijät pysyä työmarkkinoilla vai jäädä eläkkeelle?
            
         
               2)
            
            
               Onko unionin lainsäädännön mukaista, että työntekijän ja yksityisen työnantajan välisessä asiassa, jonka kohteena on irtisanomiskorvauksen maksaminen silloin, kun työnantajalla kansallisen lainsäädännön nojalla ensimmäisessä kysymyksessä kuvatun mukaisesti ei ole korvauksen maksamisvelvollisuutta, mutta tämä tilanne ei ole yhteensoveltuva ikään perustuvan syrjinnän kieltoa koskevan unionin yleisen oikeusperiaatteen kanssa, tanskalainen tuomioistuin arvioi periaatetta ja sen välitöntä soveltamista suhteessa oikeusvarmuuden periaatteeseen ja siihen liittyvään perusteltujen odotusten suojaamisen periaatteeseen sekä päätyy arviointinsa perusteella siihen tulokseen, että oikeusvarmuuden periaate on ikään perustuvan syrjinnän kiellon periaatteeseen nähden ensisijainen, ja siksi työnantajan ei kansallisen lainsäädännön mukaisesti tarvitse maksaa irtisanomiskorvausta? Lisäksi halutaan selvittää, onko sen mahdollisuuden huomioon ottaminen merkityksellistä, että työnantaja voi tietyissä olosuhteissa vaatia valtiolta korvausta, jos Tanskan lainsäädäntö on yhteensoveltumaton unionin oikeuden kanssa.